open-index/open-wikipedia-markdown huggingface dataset:
Lakus kintamasis

**Lakus kintamasis** – kintamasis, kurio reikšmė lygiagrečiai vykdomose gijose net ir trumpam negali tapti skirtinga nepažeidžiant algoritmo.

Kai kuriose sistemose yra efektyviau visus kiekvienos gijos naudojamus duomenis saugoti atskiroje, su ta gija susietoje atminties dalyje. Jei tie patys duomenys skaitomi bei keičiami ir iš kitos gijos, visų kopijų reikšmės automatiškai sulyginamos. Tačiau labai trumpam laikui gali susidaryti padėtis kuomet to paties kintamojo reikšmė skirtingose gijose skirtinga. Dažniausiai tai neturi jokios reikšmės, tačiau jei turi, tokią klaidą rasti itin sunku: paprastai neteisingas veiksmas pastebimas tik ilgai trunkančių automatinių testų.

Jei algoritmas reikalauja, jog kintamojo reikšmė skirtingose gijose niekada net ir trumpam netaptų skirtinga, toks kintamasis vadinamas lakiu (). Lakūs kintamieji deklaruojami specialiu raktažodžiu. Java kalboje  tas raktažodis yra **volatile**. Šį raktažodį turi ir C++, tačiau šioje kalboje jo reikšmė yra šiek tiek kita. Darbui su lakiais kintamaisiais C++ skirtos kitos konstrukcijos.

Lakūs kintamieji niekada neturi papildomų kopijų: reikšmės visada skaitomos iš pagrindinės, visoms gijoms bendros atminties ir ten pat įrašomos. Tačiau, palyginus su kitais kintamaisiais, tai užtrunka ilgiau. Geriausia kurti algoritmą taip, jog lakaus kintamojo problema apskritai neiškiltų, tačiau tai ne visada įmanoma.

## Šaltiniai
Semaforas (programavimas)

**Semaforas** – struktūra, turinti ją sukuriant nustatytą leidimų skaičių vykdymo gijoms dirbti su saugoma duomenų struktūra ar vykdyti saugomą kodo sekciją.

Semaforai naudojami, kuomet pageidaujama, jog su tam tikra duomenų struktūra ar kompiuterio įrenginiu nedirbtų daugiau nei nurodytas ribotas skaičius lygiagrečių gijų.

Kiekviena gija, prieš tai darydama, turi gauti iš semaforo leidimą (kviesdama semaforo leidimo pasiėmimo metodą), o baigusi darbą su saugomu objektu – leidimą grąžinti (kviesdama leidimo grąžinimo metodą). Jei semafore daugiau šiuo metu leidimų nebėra (jo likusių leidimų skaitiklis lygus nuliui), leidimo prašanti gija blokuojama kol kokia nors kita gija anksčiau pasiimtą leidimą grąžins.

Jei semaforas turi tik vieną leidimą, jo darbas daug nesiskiria nuo užrakto. Tačiau, skirtingai nuo užraktų, semaforai paprastai leidžia grąžinti leidimą ir ne tai gijai, kuri jį pasiėmė. Tai gali būti reikalinga, pavyzdžiui, išsprendžiant kai kuriuos sinchronizacijos aklavietės atvejus. Tačiau šiai galimybei reikalingi sinchronizavimo veiksmai gali sąlygoti lėtesnį darbą nei naudojant užraktus.

Skirtingai nuo užraktų, semaforai neskirti pakartotinam rakinimui ta pačia gija bei atskiriems rakinimams skaitymui bei rašymui.

Kaip ir užraktas, semaforas gali būti garbingas () arba ne. Garbingas semaforas pirmiausia suteikia leidimą tai gijai, kuri jo laukė ilgiausiai. Garbingo semaforo kodas yra sudėtingesnis ir vykdomas ilgiau, todėl naudoti jį verta ne visada.

## Literatūra
* Java dokumentacija apie semaforus, anglų kalba.
Voliso linija

**Voliso linija** () – hipotetinė riba, skirianti Azijos ir Australijos (Australazijos) zoologinius – geografinius regionus. Į vakarus nuo linijos gyvūnija artima azijietiškai, o į rytus vyrauja australiška. Linija pavadinta *Alfred Russel Wallace* garbei, kuris XIX a. kelionių metu pastebėjo šiuos zoologinius skirtumus.

Voliso linija eina per Malajų salyną, tarp Borneo ir Sulavesio salų bei tarp Balio ir Lomboko (kurias jūra skiria tik 35 km).
Virkščiai

**Virkščiai** – kaimas Ukmergės rajono savivaldybėje, 3 km į pietryčius nuo Lyduokių, prie kelio link Želvos. Seniūnaitijos centras.

## Gyventojai

## Šaltiniai
Kapitoniškės

**Kapitoniškės** – kaimas Kaišiadorių rajono savivaldybėje, rytiniame Kauno marių krante, apie 1 km į šiaurės vakarus nuo Dovainonių. Kaime yra KTU sporto ir poilsio bazė. Prie kaimo stūkso Kapitoniškių piliakalnis, aptiktas Kapitoniškių pilkapynas (dar vadinami Dovainonių vardu).

## Istorija

XIX a. pradžioje nutiestas kelias per Kruonį ir Rumšiškes iš Alytaus į Kauną, turėjęs strateginę-karinę reikšmę. Iki šių dienų išlikusi tiesi, apie 1000 m ilgio atkarpa Dovainonyse ir Kapitoniškėse, kur baigiasi prie Kauno marių kranto. Kelias paskelbtas paveldo objektu.

Anksčiau buvo Kapitoniškių dvaras. Prieš II pasaulinį karą dabartinio Kapitoniškių kaimo pietiniame pakraštyje buvo Laukininkų bažnytkaimis.

Apie 1960 m. statant Kauno HE, kaimas iš senosios vietos  perkeltas į dabartinę.

## Gyventojai


Kapitoniškės, senas kelias.JPG|Senasis Alytaus–Kauno kelias
Kapitoniškės, sporto bazė.JPG|Vartai į KTU poilsio ir sporto bazę


## Šaltiniai
Grabučiškės

**Grabučiškės** – kaimas Kaišiadorių rajono savivaldybėje, Kauno marių regioniniame parke, 5 km į šiaurės vakarus nuo Rumšiškių, prie Jokūbinių upokšnio. Išsidėsčiusios šalia autostrados, prie Kauno marių kranto; yra poilsiavietė, prie įvažiavimo į kaimą pastatytas medinis kryžius. Kaimą supa Rumšiškių miškas.

## Istorija

Dauguma gyventojų atkelti iš Gastilonių apie 1960 m., kai buvo užtvenktos Kauno marios.

## Gyventojai

## Šaltiniai
Pamatinė lamina

**Pamatinė lamina** (*bazalinė lamina*) tai 50-200 nm storio danga, apgaubianti raumenų ir riebalines ląsteles, prisitvirtinusias prie epitelinio audinio bazalinio paviršiaus odoje, kraujagyslėse, virškinimo kanalo ir kvėpavimo takų ertmėse. Pamatinė lamina svarbi organų vystymuisi, nes ji palaiko epitelinių ląstelių poliškumą, lemia judriųjų ląstelių judėjimo kryptį, skiria vieną nuo kito greta esančius audinius. Pamatinė lamina sudaro užtvaras makromolekulėms. Tai lemia jos funkciją filtruojant kraują inkstuose.
Kabo Delgado provincija

**Kabo Delgado provincija** () – teritorinis vienetas, esantis Mozambiko šiaurės rytuose, prie Indijos vandenyno, Tanzanijos pasienyje. Administracinis centras – Pemba. Provincijai priklauso Kirimbos salos Indijos vandenyne.

Didžiausi miestai: Pemba, Montepuesas, Mosimboa da Praja.

## Šaltiniai
Gazos provincija

**Gazos provincija** () yra Mozambiko pietuose, tarp Indijos vandenyno ir Zimbabvės bei Pietų Afrikos Respublikos. Administracinis centras – Šai Šai. Per provinciją teka Limpopo upė.

Didžiausi miestai: Šai Šai, Čibuto, Čokvė, Manžakasė.

## Šaltiniai
Šai Šajus

**Šai Šajus** () – miestas Mozambiko pietuose, 224 km nuo Maputu, Indijos vandenyno pakrantėje, prie Limpopo upės žiočių. Gasos provincijos administracinis centras. 103,3 tūkst. gyventojų (1997 m.). Apylinkėse auginami ryžiai. Turistinis centras.
Injambanės provincija

**Injambanės provincija** () yra Mozambiko pietinėje dalyje, Indijos vandenyno pakrantėje. Administracinis centras – Injambanė.

Svarbiausi miestai: Mašišė, Injambanė, Vilankulas, Injasoras. Priklauso Bazaruto salynas.

Klimatas tropinis; karštas. Pakrantėje drėgna, einant į vakarus sausėja. Pakrantės pelkėtos, apaugusios mangrovių sąžalynais. Auginami anakardžių riešutai, kokosai, citrusai. Pakrantėje – žvejyba. Injambanės mieste vystomas turizmas.

## Šaltiniai
Citoskeletas

**Citoskeletas** – sudėtingas baltyminių siūlų tinklas kuris padeda eukariotinėms ląstelėms išlaikyti formą ir suderintai kryptingai judėti. Citoskeletas yra labai kislus – kai kurios jo dalys gali labai sparčiai susidaryti ar suirti, prisitaikydamos prie ląstelės poreikių.

Citoskeleto dėka ląstelės juda:
* ląstelės gali šliaužioti (pvz., audinių kultūroje),
* keisti savo formą ir atlikti mechaninį darbą (raumeninių ląstelių susitraukimas),
* keisdamos savo formą formuoti besivystantį gemalą.

Citoskeletas užtikrina ir viduląstelinį judėjimą – pvz., gabena organoidus ląstelėje, paskirsto chromosomas ląstelei dalijantis.

Citoskeleto atraminę dalį sudaro trijų tipų baltyminės skaidulos – mikrovamzdeliai, aktino ir tarpiniai filamentai. Šios skaidulos sudarytos iš smulkių baltyminių molekulių.
Injambanė

**Injambanė** () – miestas pietiniame Mozambike, prie Indijos vandenyno Injambanės įlankos, priešais Mašišės miestą. Injambanės provincijos administracinis centras. Muziejus, turgus. Pakrantėje – paplūdimiai. Turistinis centras. Per uostą išvežamas cukrus, medvilnė, kopra, miško paruošos. Apylinkėse auginami gyvuliai. Apdirbami anakardžių riešutai.

## Istorija
Miestas įkurtas suahilių pirklių. XVIII a. valdant indams ir arabams išaugo kaip prekybos vergais centras. 1834 m. Injambanę sugriovė zulai. Miestas netrukus atstatytas. Pastatyta bažnyčia ir mečetė. Pradėtas tiesti geležinkelis, bet nebaigtas.

## Šaltiniai
Manikos provincija

**Manikos provincija** () yra Mozambiko centrinėje dalyje, Zimbabvės pasienyje. Administracinis centras – Šimojas.

## Etimologija
Pavadinimas kilo iš ikikolonijinės čia egzistavusios Manikos karalystės, kurią sukūrė manjikų etninė grupė. Ši etninė grupė, kalbanti savita manjikų kalba, yra laikoma šonų (didžiausia etninė grupė gretimoje Zimbabvėje) subetnosu. Istorinis manjikų gyvenamas Manjikalandas apima ne tik Mozambiko Maniką, bet ir gretimą Zimbabvės Manikalando provinciją.

## Šaltiniai
Šimojas

**Šimojas** () – penktas pagal dydį Mozambiko miestas, esantis šailes centre, 95 km nuo Zimbabvės sienos. Manikos provincijos administracinis centras. 177,6 tūkst. gyventojų (1997 m.). Šalia miesto praeina Beiros – Hararės geležinkelis. Kolonijiniais laikais miestas vadintas *Vila Pery*.

## Sportas
* GDR Textáfrica (futbolo klubas);
* „Soalpo“ stadione (), esančiame Šimojaus mieste. Šio stadiono talpa yra 5 tūkst. žiūrovų.

## Šaltiniai
Maputu provincija

**Maputu provincija** () – nedidelė provincija pačiuose Mozambiko pietuose, tarp Indijos vandenyno ir Pietų Afrikos Respublikos, aplink Maputu miestą (turi atskirą statusą). Administracinis centras – Matola.

## Šaltiniai
Matola

**Matola** () – miestas pietų Mozambike, į vakarus nuo Maputu, prie Matolos upės. Maputu provincijos administracinis centras. 440,9 tūkst. gyventojų (1997 m.). Svarbus pramoninis centras ir uostas. Geležies ir chromo eksportas iš PAR ir Svazilando kasyklų. Naftos rafinavimas, maisto, cemento pramonė, muilo gamyba. Aliuminio lydymas.

## Sportas
* Liga Desportiva de Maputo (LD klubas) čia žaidžia namų rungtynes;
* „LDMM“ stadionas (), esančiame Maputu priemiestyje Motoloje yra Liga Desportiva de Maputo (LD klubo) namų arena. Šio stadiono talpa yra 5 tūkst. žiūrovų.

## Šaltiniai
Nampulos provincija

**Nampulos provincija** () yra Mozambiko šiaurės rytuose, Indijos vandenyno pakrantėje. Administracinis centras – Nampula. Provincijai priklauso Mozambiko sala.

## Šaltiniai
Njasos provincija

**Njasos provincija** () yra Mozambiko šiaurėje, Tanzanijos ir Malavio pasienyje. Administracinis centras – Lišinga. Vakaruose ribojasi su Malavio ežeru. Šiauriniu pakraščiu teka Ruvumos upė.

## Šaltiniai
Lišinga

**Lišinga** () – miestas Mozambiko šiaurėje, į rytus nuo Njasos ežero, 1500 m aukštyje, Lišingos plynaukštėje. Njasos provincijos administracinis centras. 112 tūkst. gyventojų. Seniau vadinosi *Vila Cabral*. Oro uostas. Geležinkelis į Nakalą. Apylinkėse vystoma žemdirbystė ir gyvulininkystė.

## Istorija
Miestas pradėjo kurtis 1931 m., kai Mozambiką valdė portugalų kolonizatoriai. Tuo metu vadinosi Vila-Karbaliu.. 

Gyvenvietė sparčiai augo ir tapo svarbiu administraciniu centru. 

1962 m. suteiktas miesto statusas. Radosi miško perdirbimo pramonė, aplinkui miestą augo pušų plantacijos. 

1975 m. Mozambikas paskelbė nepriklausomybę, o Vila-Karbalis pervadintas ir tapo Lišinga.

1975-1992 m. vykęs pilietinis karas atnešė žymių nuostolių krašto ūkiui.

## Sportas
* Clube Ferroviário de Lichinga – futbolo klubas;
* Lišingos miesto savivaldybės stadionas, kuris dar vadinamas „Gegužės 1-osios dienos“ stadionu (). Stadiono talpa – 10 tūkst. žiūrovų.

## Išnašos
Sofalos provincija

**Sofalos provincija** () yra centriniame Mozambike, Indijos vandenyno pakrantėje. Administracinis centras – Beira. Šiauriniu pakraščiu teka Zambezė. Provincija pavadinta pagal sugriautą portugalų uostą Sofalą.

## Šaltiniai
Gnetūnai

**Gnetūnai** (*Gnetophyta*) – eukariotų (*Eukaryota*) domeno augalų (*Plantae*) karalystės skyrius. Priklauso plikasėklių induočių grupei.

Dėl kai kurių anatominių ypatybių labiau artimi gaubtasėkliams, nei plikasėkliams. Gentys nelabai panašios viena į kitą.

Yra žinoma apie 70 rūšių.

Klasė. Gnetainiai (*Gnetopsida*)
* Eilė. **Ephedrales**
** Šeima. **Ephedraceae**
*** Gentis. Efedra (*Ephedra*)

* Eilė. **Welwitschiales**
** Šeima. **Welwitschiaceae**
*** Gentis. Velvičija (*Welwitschia*)

* Eilė. **Gnetales**
** Šeima. **Gnetaceae**
*** Gentis. **Gnetum**
Tetės provincija

**Tetės provincija** () yra Mozambiko šiaurės vakaruose, įsiterpusi tarp Malavio, Zambijos ir Zimbabvės. Administracinis centras – Tetė. Per provinciją teka Zambezė, patvenkta Kabora Basos tvenkiniu.

## Šaltiniai
Kabora Basa

**Kabora Basa** () arba **Kahora Basa** (*Cahora-Bassa*) – didelis tvenkinys Mozambike (Tetės provincijoje), Zambezės upės slėnyje. Tai vienas iš trijų tvenkinių Zambezės slėnyje (yra žemiau Karibos ir Iteži-Teži tvenkinių). Užtvanka pastatyta 1969 m. Tvenkinys užsipildė 1974 m. Ilgis apie 250 km, plotis – 38 km. Naudojamas drėkinimo ir hidroenergijos tikslams. Vystoma kapentų žvejyba.

## Nuorodos
* Pasaulio ežerų duomenų bazė
Tetė

**Tetė** () – miestas šiaurės vakarų Mozambike, dešiniajame Zambezės krante, tiltu sujungtas su Mvatize (tai vienas iš penkių tiltų, kertančių Zambezę). Tetės provincijos administracinis centras. 104,8 tūkst. gyventojų (1997 m.).

Ikikolonijiniais laikais Tetė buvo svarbus suahilių prekybinis centras. 1530 m. miestą užėmė portugalai. Turgus. Žemės ūkis; anglies, urano, aukso, asbesto gavyba. Oro uostas.

## Sportas
* CD Chingale – futbolo klubas;
* Estádio do Chingale – stadionas, talpinantis 5 000 žiūrovų.

## Šaltiniai

## Nuorodos
* Oficiali svetainė
Tikrintas rakinimas

**Tikrintas rakinimas** – paplitusi sinchronizavimo klaidų grupė kuriant naują objektą prireikus daugelio gijų aplinkoje.

## Problema
Ši klaida pasitaiko kuomet kokio nors ilgai kuriamo, neaišku ar prireiksiančio objekto reikšmė yra *null*, kol to objekto iš tiesų neprireikia. Jei vienu metu kodą vykdo daug gijų, *null* reikšmę gali vienu metu aptikti kelios gijos, kurios be reikalo sukurs ne vieną, o kelis objekto egzempliorius. Pavyzdyje

 if (a==null)
   a = new MusuObjektas();

gali būti sukurti keli *MusuObjektas* egzemplioriai (*a* priskirtas liks paskutinis sukurtas). Mažų mažiausiai, tai neprotingai naudojami kompiuterio resursai, tačiau kai kuriais atvejais (pavyzdžiui, jei kuriamas objektas pats registruojasi kokiose nors lentelėse ir ten paskui lieka) toks daugelio egzempliorių kūrimas gali būti apskritai neleistinas.

## Vienąkart tikrinto rakinimo klaida

Kadangi gijų sinchronizavimas yra brangi operacija, programuotojai neretai užrašo problemos sprendimą kaip

 if (a==null)
   {
      synchronized (this)
        {
           a = new MusuObjektas();
        }
   }

Šis kodas **neveikia** teisingai. Šiuo atvejų naujas objektas sukuriamas ir a reikšmė priskiriama sinchronizuotame sakinyje, kurį vienu metu gali vykdyti tik viena gija. Tačiau neretai sukompiliuotas kodas išskiria atminties sritį naujam objektui, priskiria kintamajam a tos srities reikšmę, ir tik tada pradeda vykdyti objektą inicializuojantį konstruktorių. Viena iš gijų gali gauti nenuliui lygią a reikšmę, rodančią į tik pusiau sukonstruotą objektą, kurio metodų kvietimai greičiausiai bus lydimi netikėtų veiksmų bei klaidų. Nepadeda ir *a* deklaravimas lakiu kintamuoju.

## Dukart tikrinto rakinimo klaida
Kai kurie programuotojai mano, jog vienąkart tikrinto rakinimo klaidą galima ištaisyti įvedus pakartotiną tikrinimą jau sinchronizuotoje dalyje:

 if (a==null)
   {
      synchronized (this)
        {
           if (a == null)
             a = new MusuObjektas();
        }
   }

Tai nieko iš esmės nekeičia – programa ir toliau dirba neteisingai. Be to, neteisingas darbas pasireiškia tik labai specifinėmis atsitiktinėmis aplinkybėmis, todėl net ir tikrai apie jį žinant, atkurti nėra paprasta.

Nors žinoma daug įvairių bandymų dar kitaip taisyti tikrinto rakinimo klaidas, dauguma jų nėra teisingi. Paprasčiausia sinchronizuoti visą konstrukciją, nors tai ir sąlygoja lėtesnį darbą:

 synchronized (this)
   {
     if (a==null)
     a = new MusuObjektas();
   }

## Literatūra
* P. Hagar. Double - checked locking and the Singleton pattern (anglų kalba).
Matas Petrikas

**Matas Petrikas** (taip pat žinomas kaip **Matisse**; g. 1975 m. rugsėjo 25 d., Klaipėdoje) – elektroninės muzikos prodiuseris.

## Biografija
Iki 1999 muzikos grupės/prodiuserių kolektyvo Exem narys. Nuo 1999 metų gyvena Berlyne, Vokietija.

## Diskografija

### Albumai
* Zitron, 1996
* Naktis prieš pat miškus, 1999

## Prodiusuoti atlikėjai ir grupės
* Naktinės Personos
* Sel
* Žas

## Nuorodos
* Matisse  Matisse projekto puslapis – informacija, albumai mp3 formate
* Baltism Mato Petriko muzikinio projekto puslapis.
Zambezijos provincija

**Zambezijos provincija** () yra centrinėje Mozambiko dalyje, palei Indijos vandenyną, vakaruose ribojasi su Malaviu. Administracinis centras – Kelimanė.

Pakrantės pelkėtos, apaugusios mangrovių sąžalynais. Auginami ryžiai, kukurūzai, kasava, anakardžiai, cukranendrės, kokosai, citrusai, medvilnė, arbata. Krevečių žvejyba. Randama brangakmenių.

## Šaltiniai
Kelimanė

**Kelimanė** () – miestas Mozambike, Indijos vandenyno pakrantėje, prie *Rio dos Bons Sinais* upės žiočių. Zambezijos provincijos administracinis centras. Svarbus jūrų uostas. Eksportuojamas cukrus, sizalis, kopra, tabakas.

Mieste yra didelė ligoninė, dvi katedros ir didelė mečetė.

## Istorija

Miesto įkūrimas siejamas su Svahilių civilizacijos klestėjimu Rytų Afrikoje X–XV a. Čia susiformavo prekybinis miestas-valstybė, kuriame kūrybiškai maišėsi vietinė afrikietiška ir islamiška kultūros.

XV a. pabaigoje savo kelionės į Indiją metu, čia lankėsi Vasco da Gama. Netrukus portugalai čia įsitvirtino ir prijungė miestą prie savo Rytų Afrikos. XVIII – XIX a. Kelimanė buvo svarbus portugalų prekybos vergais centras.

Miestą buvo pasiekęs ir Afrikos tyrinėtojas Deividas Livingstonas.

## Sportas
* Clube Ferroviário de Quelimane – futbolo klubas.
* Campo do Ferroviário de Quelimane – futbolo stadionas; klubo namų arena, talpinanti 3 000 žiūrovų.

## Išnašos

## Nuorodos
* Turizmas Kelimanėje
Dantytasilkinės

**Dantytasilkinės** (*Denticipitidae*) – silkiažuvių šeima, kuriai priklauso 1 gentis ir 1 rūšis – **dantytasilkė** (*Denticeps clupeoides*). Dydis 15 cm. Paplitusi vakarų Afrikoje Nigerio upės deltoje, Kamerūne.

## Nuorodos
* Family Denticipitidae – Denticle herring
* ''Denticeps clupeoides'' iliustracija ir aprašymas
Fordo fondas

**Fordo fondas** () – JAV veikiantis paramos fondas.

Tikslai – demokratijos plėtra, skurdo mažinimas, tarptautinis bendradarbiavimas.

Įkurtas 1936 metais. Steigėjas – Henry Ford bei jo sūnus Edsel Ford kartu su Ford Motor Company. 1966–1979 veiklai vadovavo McGeorge Bundy.

Kapitalas – apie 11 mlrd. dol. Fordo fondas yra antras pagal dydį paramos fondas pasaulyje (pirmoje vietoje – Bilo Geitso fondas; JTO kasmetinis biudžetas siekia apie 12 mlrd. dolerių).

*Ford Foundation* yra vienas pagrindinių organizacijos Fairness and Accuracy in Reporting rėmėjų.

## Literatūra
* James Petras (2001), The Ford Foundation and the CIA . Claims that the Ford Foundation is a front organization for the CIA.
* Frances Stonor Saunders (2001), *The Cultural Cold War: The CIA and the World of Arts and Letters*, New Press, ISBN 1-56584-664-8.
* David Ransom, *The Trojan Horse: A Radical Look at Foreign Aid*, pub. 1975, pp. 93-116.
* Bob Feldman, „Alternative Media Censorship sponsored by CIA's Ford Foundation?“ http://www.questionsquestions.net/gatekeepers.html

## Nuorodos
* ''The Ford Foundation'' tinklalapis
Paramos fondas

**Paramos fondas** – savo pavadinimą turintis ribotos civilinės atsakomybės viešasis juridinis asmuo, kurio pagrindiniai veiklos tikslai – labdaros arba (ir) paramos bei kitokios pagalbos teikimas fiziniams ir juridiniams asmenims:
* mokslo,
* kultūros,
* švietimo,
* meno,
* religijos,
* sporto,
* sveikatos apsaugos,
* socialinės globos ir rūpybos,
* aplinkos apsaugos
* kitose visuomenei naudingomis ir nesavanaudiškomis pripažįstamose srityse.

## Veiklos nuostatai

Fondo steigėjai gali būti fiziniai bei juridiniai asmenys, sudarę fondo steigimo sutartį ir iki fondo įregistravimo įsipareigoję skirti fondui įnašus pinigais ar turtu, teikti fondui paslaugas.

Fondas turi turėti dalininkų susirinkimą ir valdymo organą (vienasmenį ar (ir) kolegialų).

Fondas gali turėti ir įgyti tik tokias civilines teises ir pareigas, kurios neprieštarauja fondo tikslams. Fondas turi teisę vykdyti įstatymų nedraudžiamą ūkinę komercinę veiklą, kuri neprieštarauja jo įstatams bei veiklos tikslams ir reikalinga jo tikslams pasiekti.

Fondui draudžiama neatlygintinai perduoti fondo turtą nuosavybėn, pagal patikėjimo ar panaudos sutartis fondo dalininkui, valdymo ir kolegialių organų nariui, fonde darbo sutarties pagrindu dirbančiam asmeniui ar su jais susijusiam asmeniui, ar trečiajam asmeniui, išskyrus labdaros ar paramos tikslus, nustatytus fondo įstatuose pagal Labdaros ir paramos įstatymą.

Taip pat negalima mokėti fondo steigėjui ar dalininkui išmokas iš pelno dalies ar perduoti likviduojamo fondo turto dalį, viršijančią dalininko įnašą bei kt.

Lietuvoje labdaros ir paramos fondų veiklą nustato Labdaros ir paramos fondų įstatymas.

## Nuorodos

* Labdaros ir paramos fondų įstatymas
Klaipėdos jūrų krovinių kompanija

**Klaipėdos jūrų krovinių kompanija** (**KLASCO**) – didžiausia Klaipėdos uosto krovos bendrovė, lietuviško kapitalo koncerno „Achemos grupė“ įmonė. Privatizuota 1999 m. birželio mėn.

2002 m. įmonėje dirbo 1245 darbuotojai.

## Veikla
KLASCO užsiima dokumentų tvarkymu, keleivių vežimu, krovinių gabenimu, laivų frachtavimu, laivų aprūpinimu, krovinių sandėliavimu uoste ir kitomis veiklomis.

## Šaltiniai

## Nuorodos
* Oficialus Klaipėdos jūrų krovinių kompanijos tinklalapis (lietuvių, anglų, rusų k.)
Ruandos vyrų futbolo rinktinė

**Ruandos vyrų futbolo rinktinė** – Ruandos Respublikai atstovaujanti futbolo komanda.

## Istorija

Niekad nedalyvavo pasaulio futbolo čempionatuose, tačiau netikėtai pateko į 2004 m. Afrikos futbolo čempionatą. Iki tol viena silpniausių Afrikos rinktinių, vadovaujama serbų trenerio Ratomir Dujkovic, pateko į Afrikos čempionato finalinį etapą, atrankos grupėje įveikusi pajėgią Ganos rinktinę bei Ugandą. Be to, savo atrankos grupėje nusileido tik būsiemiems čempionams – Tuniso futbolininkams. Sužaidė lygiosiomis su Gvinėja ir netgi įveikė pajėgią Kongo DR rinktinę. Į kitą etapą nepateko tik dėl blogesnio įvarčių santykio.

## Dalyvavimas pasaulio čempionatuose

* 1930-1986 – *nedalyvavo*
* 1990 – *pasitraukė*
* 1994 – *nedalyvavo*
* 1998-2006 – *neįveikė atrankos*

## Dalyvavimas Afrikos Tautų taurės turnyre

* 1957–1980 – *nedalyvavo*
* 1982 – *neįveikė atrankos*
* 1984 – *neįveikė atrankos*
* 1986 – *nedalyvavo*
* 1988 – *pasitraukė*
* 1990–1998 – *nedalyvavo*
* 2000 – *neįveikė atrankos*
* 2002 – *neįveikė atrankos*
* 2004 – I etapas
* 2006–2013 – *neįveikė atrankos*

## Svarbesni, pastaruoju metu žaidžiantys žaidėjai

* Désiré Mbonabucya
* Joao Henriette Elias
* Olivier Karekezi
* Saïd Abed Makasi
* Michel Kamanzi
* Jimmy Gatete
* Ramadhani Nkunzingoma
Romumas

**Romumas** yra savanoriška visuomeninė labdaros ir paramos organizacija, kurios buveinė yra Vilniuje. Fondas vykdo (per bažnyčias) mažai aprūpintų vaikų rėmimą, organizuoja krikščioniškas stovyklas vaikams ir paaugliams, remia krikščionišką religiją. Fondo veikla finansuojama aukotomis lėšomis, kurias aukoja fiziniai asmenys tiesiogiai bei per bažnyčias ir kitas krikščioniškas organizacijas.

Viena iš svarbiausių Fondo veiklos sričių yra vaikų rėmimo (per bažnyčias) programa “Suteik vaikui Viltį”. Šios programos tikslas – padėti vargstantiems Lietuvos vaikams.

Remiant vaikus iš mažai aprūpintų šeimų bei našlaičius, siekiama įgyvendinti krikščioniškus artimo meilės principus. Kartu šia programa norima paskatinti bažnyčias aktyviau dalyvauti visuomenės problemų sprendime, paskatinti bažnyčių tikinčiuosius meilei ir geriems darbams.

## Nuorodos, šaltiniai
* Labdaros ir paramos fondo tinklalapis (lietuvių, anglų k.)
Klaipėdos Smeltė

Akcinė bendrovė **Klaipėdos Smeltė** – Klaipėdoje įsikūrusi laivų krovos, sandėliavimo ir logistikos bendrovė. Didžiausia pagal plotą – 30 ha uosto teritorijoje ir 26 ha jo prieigose, 380 darbuotojų, Klaipėdos valstybinio jūrų uosto teritorijoje veikianti įmonė.

## Veikla

Veiklos sritys: krovos darbai uoste, uosto vilkikų paslaugos, laivų aptarnavimas (gėlo vandens, elektros ir kt. tiekimas), kitos logistikos paslaugos: pervežimas, perkrovimas, perpakavimas, rūšiavimas, sandėliavimas. Turi pagal krovinių rūšis ir savybes, pakrovimo ir iškrovimo būdus specializuotų krovos terminalų ir kompleksų, sandėliavimo aikštelių (atvirų – 55 000 m², dengtų – 24 000 m²), šaldytuvų (6500 m²), 17 portalinių kranų.

2004 m. apyvarta apie 32 mln. litų. 2005 m. perkrauta apie 1,2 mln. krovinių (trąšų, metalo ir jo laužo, medienos, šaldytų žuvų ir mėsos, vaisių ir daržovių, skystų krovinių ir kt.).

## Istorija
Įkurta 1995 m. Klaipėdos žvejybos uosto, įkurto 1945 m., teritorijoje, 1998 m. privatizuota. 1998 m. pradėjo veikti UAB „Klaipėdos Smeltė”, vėliau – AB „Klaipėdos Smeltė”. Be jūrų krovos pradėjo teikti kompleksines logistines paslaugas.

2008 m. rugsėjo mėnesį Gusiatinų šeimai (Martinas Gusiatinas ir kt.) priklausanti UAB „Nikėja“ pardavė krovos darbų AB „Klaipėdos Smeltė“ kontrolinį akcijų paketą tarptautiniam uostų terminalų operatoriui „Terminal Investment Limited" (TIL).

2009 m. spalio mėnesį II krantinių rekonstrukcijos etapo pabaiga (iki 12,50 m išgilintose 500 m ilgio krantinėse planuojama krauti konteinerius, generalinius bei suverstinius krovinius).

Nuo 2009 m. gegužės 1 d. įmonės prezidentas, generalinis direktorius ir valdybos pirmininkas Rimantas Juška.

2010 m. planuojamo logistikos centro teritorijoje (greta konteinerių terminalo) numatoma pastatyti 8000 m² ploto „A“ tipo muitinės sandėlį, toliau plėsti krovos technikos parką, įsigyti kranus rekonstruojamoms krantinėms Nr. 90-97.

2016 m. per geležinkelį ir Nemuno gatvę pastatyta 332 m ilgio Smeltės estakada, skirta vilkikams su kroviniais lengviau patekti į pietinę uosto dalį.

## Šaltiniai

## Nuorodos
* Oficialus AB „Klaipėdos Smeltė“ tinklalapis (lietuvių, anglų, rusų k.)
Kirvukinės silkės

**Kirvukinės silkės** (*Pristigasteridae*) – silkiažuvių šeima. Paplitusios Atlanto, Indijos ir Ramiajame vandenynuose.

Šeimoje yra 3 gentys, 24 rūšys.
## Gentys
*Ilišos (*Ilisha*)
*Pelonos (*Pellona*)
*Kirvukinės silkės (*Pristigaster*)

## Nuorodos
*Family Pristigasteridae – Pristigasterids
*Kirvukinių silkių (''Pristigasteridae'') šeimos žuvų iliustracijos ir rūšių sąrašas
Almos Adamkienės labdaros ir paramos fondas

**Almos Adamkienės labdaros ir paramos fondas** – paramos organizacija.

## Istorija

1997 metų rudenį vykstant Prezidento rinkimų kampanijai, Alma Adamkienė nusprendė nepriklausomai nuo rinkimų baigties Lietuvoje pradėti labdaringą veiklą.

1998 metų sausio 4 d. Valdą Adamkų išrinkus Lietuvos Respublikos Prezidentu, Alma Adamkienė aktyviai įsitraukė į visuomeninę veiklą.

1999 metų kovo 17 d. buvo įkurtas Almos Adamkienės labdaros fondas, kurio paskirtis – padėti vaikams.

2014 m. birželio mėn. fondas uždarytas.

## Veikla
Fondas rėmė provincijos mokyklas, vaikų ligonines, globos namus, vykdyti įvairūs projektai. Kasmet mokyklų bibliotekos būdavo papildomos knygomis, rekonstruojama ir atnaujinama mokyklų sporto infrastruktūra. Nuo gyvavimo pradžios fondas rengė „Kalėdų karavano“ projektą, taip pat projektus „Verslo mokykla“, „Lyderių mokykla“, „Pažinkime savo kraštą“, „Dainuokime kartu“ ir t t. 

## Išnašos

## Nuorodos
* 

* Po 15 sėkmingų veiklos metų užsidaro Almos Adamkienės labdaros ir paramos fondas
Alma Adamkienė

**Alma Adamkienė** (1927 m. vasario 10 d. Šiauliuose – 2023 m. gegužės 21 d. Vilniuje) – lietuvių filantropė, visuomenės veikėja, LR Prezidento Valdo Adamkaus žmona, buvusi pirmoji šalies dama.

## Biografija
A. Adamkienės tėvas Stasys Nutautas (1899–1977) buvo prekybininkas. Motina Ona Soblytė-Nutautienė (1904–2006) talkino vyrui versle.

Augo Telšiuose.

Tarybinei kariuomenei 1944 m. veržiantis į Lietuvą, Nutautų šeima sunkvežimiu išvyko į Šventają, kur apsigyveno pas žvejį. Nuo kurios juos laivu išplaukė link Švedijos, bet nepasiekus kranto - laivą sulaikė vokiečių kariai ir išplukdino į Rygą, kur juos dviems savaitėms pasodino į Rygos kalėjimą. Iš ten juos nuplukdino prekybiniu laivu į Gdanską, o tada – į traukinius ir į Vokietiją pabėgėlių stovyklą. Alma Adamkienė Vokietijoje baigė Eichšteto lietuvių gimnaziją. Ten susipažino su Valdu Adamkumi, kur jis mokėsi lietuvių kalbos. Vėliau studijavo Erlangeno universiteto Filologijos fakultete, Bavarijoje. 1949 m. A. Adamkienės šeima persikėlė į Jungtines Amerikos Valstijas, kur jos šeima turėjo giminių Ilinojuje, o pati gyveno Rokforde.

Atvykusi į Jungtines Amerikos Valstijas, Alma Adamkienė dirbo plieno gamyklos laboratorijoje laborante, vėliau draudimo kompanijoje. 1951 m. ištekėjo už Valdo Adamkaus. Nuo 1962 m. net dvidešimt penkerius metus ji vadovavo iš JAV lietuvių bendruomenės aktyvisto Juozo Bačiūno įsigytai Tabor Farmos vasarvietei, kuri tapo svarbiu lietuvybės centru. Čia daug metų vykdavo liberaliosios pakraipos lietuvių išeivių organizacijos „Santara-Šviesa“ suvažiavimai.

Dar 1997 m. rudenį vykstant Prezidento rinkimų kampanijai, Alma Adamkienė nusprendė, kad ir kaip baigtųsi rinkimai, ji Lietuvoje pradės labdaringą veiklą. 1999 m. buvo įkurtas Almos Adamkienės labdaros ir paramos fondas, kurio paskirtis – padėti vaikams. Per penkiolika savo veiklos metų suteikė paramą 45 provincijos mokykloms, vaikų ligoninėms, globos namams ir vykdė įvairius labdaros projektus.

2023 m. gegužės 21 d. eidama 97-uosius metus mirė Vilniuje.

Palaidota Kauno Petrašiūnų kapinėse.

## Apdovanojimai
* 2014 m. liepos 6 d. Alytaus rajono garbės pilietė

## Literatūra
* *Alma* (sud. Inga Liutkevičienė), Tyto alba, 2007. ISBN 9986-16-532-3

## Išnašos

## Nuorodos
* Almos Adamkienės vardo labdaros ir paramos fondo tinklalapis  (lietuvių, anglų ir prancūzų k.)
Vilkasilkinės

**Vilkasilkinės** (*Chirocentridae*) – silkiažuvių šeima. Kūnas pailgas, suplotas, iki 1,0 m ilgio. Paplitusios Indijos ir Ramiajame vandenynuose.

Šeimoje yra 1 gentis ir 2 rūšys.
* Paprastoji vilkasilkė (*Chirocentrus dorab*)
* Šviesiapelekė vilkasilkė (*Chirocentrus nudus*)

## Nuorodos
* Family Chirocentridae – Wolf herring
* Vilkasilkinių (''Chirocentridae'') šeimos žuvų iliustracijos ir rūšys
Désiré Mbonabucya

**Desiras Mbonabukija** (*Désiré Mbonabucya*; g. 1977 m. vasario 25 d.) – buvęs Ruandos futbolininkas. Vienas žinomiausių šalies puolėjų. Dabar dirba jaunimo komandos treneriu Belgijos klube US Albert Schaerbeek.

Didžiąją dalį karjeros praleido Belgijoje. Dalyvavo 2004 m. Afrikos Tautų taurės turnyre.

## Dalyvavimas čempionatuose

|}

## Išnašos

## Nuorodos
*
Juliaus Liudviko Vynerio labdaros ir paramos fondas

**Juliaus Liudviko Vynerio labdaros ir paramos fondas** – paramos organizacija, pirmasis bendruomenės fondas Klaipėdos krašte. 

Vadovas – Romualdas Žukauskas.

Fondas mena gilias istorines filantropijos tradicijas, siekiančias Prūsijos valstybės laikus - jis buvo įsteigtas dar XVIII amžiuje, veikė pat iki Antrojo pasaulinio karo. Šis fondas buvo atkurtas 2004 m. balandžio mėn. tęsiant Klaipėdos krašto filantropo Juliaus Liudviko Vynerio filantropinę veiklą.

**Fondo misija:** remti bendruomenės iniciatyvas Vakarų Lietuvoje, formuojant ir įgyvendinant fizinių asmenų ir verslo sektoriaus rėmimo politiką bei kaupiant fondo kapitalą.

**Fondo vizija:** būti patikimu ir žinomiausiu bendruomenės fondu Vakarų Lietuvoje, sukaupusiu stabilų kapitalą ir nuolat skirstančiu lėšas bendruomenės iniciatyvoms remti.

**Fondo iniciatyvos:** kasmetinis renginys "Vynerio arbatėlė", vykstantis balandžio mėn. pirmą savaitę, organizuojamas kartu su Mažosios Lietuvos istorijos muziejumi bei Klaipėdos žydų bendruomene.

## Nuorodos
Labdaros ir paramos fondo tinklalapis
SOS vaikų kaimų Lietuvoje draugija

**SOS vaikų kaimų Lietuvoje draugija** – paramos fondas, besirūpinantis vaikais; nepriklausoma nevyriausybinė socialinės plėtros organizacija. Pasak atstovų, juos dirbt įkvepia Jungtinių Tautų vaiko teisių konvencija, kurios pagrindu ginamos vaiko teisės visame pasaulyje.

Remdamasi SOS vaikų kaimo koncepcija, organizacija pirmoji ilgalaikei našlaičių ir paliktų vaikų globai pritaikė šeimos modelį. Fondas remia, kuriant šeimas beglobiams vaikams, ir padeda jiems kurti savo ateitį bei formuoti bendruomenes.

## Nuorodos, šaltiniai
* Oficiali svetainė
Valdovų rūmų paramos fondas

**Valdovų rūmų paramos fondas** – lietuviškas paramos fondas.

Fondo tikslas – rinkti lėšas, remti Lietuvos valdovų rūmų atstatymą ir garsinti šį istorinį projektą.

Fondas siekia supažindinti visuomenę su Lietuvos valdovų rūmų istorija, rūmų atstatymu ir suteikti kiekvienam galimybę prisidėti prie istorinio projekto.

## Fondo steigėjai

*Kazys Almenas
*Jonas Boruta (iki 2002 m.)
*Algirdas Gluodas
*Dalia Gruodienė
*Eugenijus Jovaiša
*Vytautas Kamantas
*Juozas Kazickas
*Beatričė Kleizaitė-Vasaris
*Bronislovas Kučinskas
*Edmundas Kulikauskas
*Stanislovas Kuzma
*Juozas Magelinskas
*Marcelijus Martinaitis
*Regina Narušienė
*Saulius Razma
*Edmundas Rimša
*Gintaras Songaila
*Algirdas Vapšys
*Kazimieras Vasiliauskas 
*Nijolė Veličkienė
*Petras Vyšniauskas
*Gabrielius Žemkalnis
*Paulius Žygas

## Nuorodos
* Paramos fondo tinklalapis
Mstislavo Rostropovičiaus labdaros ir paramos fondas

**Mstislavo Rostropovičiaus labdaros ir paramos fondas „Pagalba Lietuvos vaikams“** – lietuviškas paramos fondas.

Fondas „Pagalba Lietuvos vaikams“ įkurtas 2003 m. balandžio 12 d. Steigėjas – Mstislavas Rostropovičius.

## Fondo misija

* Skatinti neeilinių Lietuvos talentų – išskirtinių gabumų vaikų ugdymą, sudarant jiems sąlygas tapti pasaulinio lygio žvaigždėmis.
* Teikti pagalbą vaikams, sergantiems retomis, sunkiai gydomomis ligomis.

## Veikla

Projektas „Parama gabiems vaikams“ skirtas išskirtinių gabumų Lietuvos vaikų ugdymui.

Projektą sudaro:
* Finansinė parama gabiems vaikams,
* Edukacinė programa gabiems vaikams (Nacionalinė moksleivių akademija),
* Edukacinė programa mokytojams (specializuoti seminarai, konferencijos),
* Kursai gabių vaikų tėvams,
* Mokytojų skatinimo projektas.

Projektas „Pagalba sunkiomis ligomis sergantiems vaikams“ skirtas padėti sergantiems Lietuvos vaikams. Jį sudaro parama VU Santariškių vaikų ligoninėi; kraujo vėžiu sirgusių vaikų reabilitacija Turkijoje.

## Nuorodos
Labdaros ir paramos fondo tinklalapis (lietuvių, anglų k.)
Salanksinės

**Salanksinės** (*Sundasalangidae*) – silkiažuvių šeima, kuriai priklauso smulkios žuvys, paplitusios Azijoje, Borneo saloje, pietų Tailande.

Šeimoje yra 1 gentis – **Robertso salanksai** (*Sundasalanx*) ir 7 rūšys. Kai kurie sistematikai ją priskiria silkinių šeimai.
 
## Nuorodos
* Family Sundasalangidae – Sundaland noodlefishes
* Salanksinių (''Sundasalangidae'') šeimos žuvų ilustracijos ir rūšių sąrašas
Vilties švyturys

**“Vilties švyturys“** – lietuviškas paramos fondas.

Pagrindinis reabilitacijos bendruomenės tikslas – padėti žmonėms, priklausomiems nuo narkotikų, alkoholio ir psichoaktyvių medžiagų, ir integruoti juos į socialų gyvenimą.

Veiklos teritorija – Lietuvos Respublika (būstinė – Ąžuolų 2, Kalbnaberžės km, Kėdainių raj.).

## Veikla

Įgyvendinant bendruomenės tikslus narkomanų sveikimui ir reabilitacijai adaptuota „Daytop“ programa (lygtinai nuteistų priklausomų nuo narkotikų jaunų žmonių gydymas). Ši programa sukurta JAV, plačiai taikoma Vokietijoje, Latvijoje ir kitose valstybėse.

Pagrindinis „Daytop“ programos principas – terapinė bendruomenė, kuri padeda keisti vartojančio psichoaktyvias medžiagas žmogaus įpročius ir formuoti sveiko ir blaivaus gyvenimo įgūdžius. Svarbus programos tikslas – siekti paciento mąstymo, elgsenos ir gyvenimo būdo pasikeitimo. Ši programa praturtinta Minesotos programa.

Naudojamasi alkoholikų gydyme sukauptais metodais ir filosofija. Reabilitacijos trukmė vieneri metai ir daugiau. Programa skirta visoje Lietuvos Respublikos teritorijoje gyvenantiems asmenims, kurie turi problemų su narkotikų ar alkoholio vartojimu.

## Nuorodos
Labdaros ir paramos fondo tinklalapis (lietuvių, anglų, rusų, vokiečių k.)
Eugenijos Šimkūnaitės labdaros ir paramos fondas

**Eugenijos Šimkūnaitės labdaros ir paramos fondas** – lietuviškas paramos fondas.

## Iniciatyva

Vaistinių kolektyvai ir pavieniai vaistininkai, kraštiečiai pasiūlė įkurti savarankišką organizaciją habil. dr. E. Šimkūnaitės atminimui puoselėti, kuri geriau galėtų atlikti šią misiją.

## Pradžia

Lietuvos farmacijos sąjunga, kurios nare E. Šimkūnaitė buvo iki mirties, pritarė tokiai E. Šimkūnaitės bendraminčių iniciatyvai ir 1997 m. gegužės mėn. 9 d. nusprendė pritarti jų siūlymui įkurti Eugenijos Šimkūnaitės labdaros ir paramos fondą, priimti Fondo įstatus ir registruoti.

Steigimo metu buvo išrinkta Fondo valdyba, kurios nariais tapo 3 vaistininkai: Birutė Karnickienė (valdybos pirmininkė), Rimas Masiliūnas (pirmininkės pavaduotojas) ir Gražina Labokienė (sekretorė). Fondo prezidentas – biomedicinos mokslų daktaras, Botanikos instituto direktorius Romas Pakalnis.

## Veikla

Fondas nuolat padeda vaikų ir jaunimo organizacijoms surengti jaunimo šventes vaistažolininkystės ir botanikos mokslų tematika, remia konkursus bei steigia prizus. Eugenijos Šimkūnaitės labdaros ir paramos fondo planuose yra dar daug įvairių projektų.

## Nuorodos, šaltiniai
Labdaros ir paramos fondo tinklalapis
Rugutė

**Rugutė** – labdaros ir paramos fondas, veikiantis Lietuvoje.

Fondas globoja vaikus, sergančius onkologinėmis ligomis, jų artimuosius bei remia onkologijos mokslo ir praktikos vystymą. Jį, netekę onkologine liga sirgusios trejų metukų dukrelės Rugilės, 2004 m. lapkričio 29 d. įkūrė Edita ir Dainoras Abrukauskai. 

## Šaltiniai


## Nuorodos
Labdaros ir paramos fondo „Rugutė“ tinklalapis
Aparatčikas

**Aparatčikas** (, ) – aukštas pareigas einantis partijos narys (funkcionierius) arba biurokratas socialistinėse valstybės bei partijos aparate.

Aparatčikai nuosekliai laikosi politinės vadovybės linijos, yra paklusnūs, jiems būdingas servilitetas, viršininko autoriteto bei aparato vadovaujančio asmens svarba, jo iškėlimas. Tokia veiklos strategija sudaro sąlygas sparčiai karjerai visose biurokratizuotose sistemose (valstybėje, partijoje, koncernuose).

Aparatčikų yra visose valstybėse ir visose politinėse sistemose. Kritinis mąstymas ir savarankiška veikla nėra pageidaujamas dalykas daugelyje organizacijų, dažnai netgi tai yra sankcionuojama, jei yra nukrypstama nuo oficialios linijos, ideologijos, programos.

Autoritarinio valdymo režimuose bei organizacijose tai yra skatinama. Karjerai kvalifikacija ar dalykinės savybės tokiu atveju vaidina menką arba antraeilį vaidmenį.

Aparatčikas Vakaruose yra suprantamas kaip žmogus „be fantazijos“, visada lojalus ir patikimas organizacijos (pvz., partijos) narys arba darbuotojas.
Kigalis

**Kigalis** () – Ruandos sostinė ir didžiausias miestas. Išsidėstęs šalies centrinėje dalyje, 1300–1600 m aukštyje, 1962 m. Ruandai iškovojus nepriklausomybę tapo svarbiausiu ekonominiu, politiniu ir kultūriniu centru.

## Istorija

Kigalis įkurtas vokiečių kolonistų 1907 m. Tačiau sostine tapo tik 1962 m. Tradicinė karaliaus sostinė buvo Njanzoje, o kolonijinė administracija buvo įsikūrusi Butarėje. Ruandai tapus nepriklausoma šalimi, Kigalis pasirinktas sostine, nes buvo šalies centre. Miestas netrukus pradėjo sparčiai augti ir greitai tapo Ruandos kultūriniu ir ekonominiu centru. 1994 m. balandžio 7 d. Kigalyje įvyko kruvinos Ruandos genocido žudynės.

## Ekonomika ir susisiekimas

Netoli miesto išgaunamas ir apdirbamas kasiteritas. Odos apdirbimas, avalynės, tekstilės, maisto pramonė. Apylinkėse vystomas žemės ūkis. Šalia miesto yra tarptautinis Kigalio oro uostas, iš kurio vyksta reisai į Nairobį, Adis Abebą, Briuselį, Bužumbūrą ir Johanesburgą. Tačiau tėra tik vienas vietinis reisas į Kjangugu. Iš Kigalio keliai veda į didžiausius šalies ir aplinkinių valstybių miestus. Yra universitetas, keli institutai.

## Turizmas

Kigalis – svarbiausias Ruandos turizmo centras. Yra 3 tarptautinės klasės viešbučiai. Vykdomos ekskursijos į nacionalinius parkus. Svarbiausi miesto pastatai – bažnyčia, turgus, prancūzų kultūros centras. Yra keletas restoranų, kino teatras.

## Sportas
* Armée Patriotique Rwandaise FC (futbolo klubas); daugkartiniai šalies čempionai;
* AS Kigali (futbolo klubas);
* SC Kiyovu Sports (futbolo klubas);
* Gasogi United FC (futbolo klubas);
* „Amahoro“ nacionalinis stadionas (Amahoro National Stadium), kurio talpa 30 tūkst. žiūrovų.
* *Stade Régional Nyamirambo*; stadiono talpa 22 tūkst. žiūrovų.
* „Mamenos“ stadionas (Mumena Stadium); talpa 5 tūkst. žiūrovų.

* Patriots BBC – krepšinio klubas; daugkartiniai šalies čempionai.
* REG BBC – krepšinio klubas; daugkartiniai šalies čempionai.

## Šaltiniai

## Nuorodos
* Kigalio universitetas
* Turizmas
Nemėjos liūtas

**Nemėjos liūtas** – graikų mitinė pabaisa, gyvenusi Nemėjoje. Pabaisą užmušė Heraklis. Nemėjos liūtas yra Tifono ir Echidnos arba Dzeuso ir Selenės palikuonis, antruoju var. nukritęs iš Mėnulio. Pagal trečią versiją pabaisa gimė iš Chimeros.

## Pabaisos įveikimas
Euristėjas pirmiausiai liepė Herakliui užmušti Nemėjos liūtą ir atnešti liūto kailį. Heraklis iškeliavo. Nemėjoje jis patykojo liūtą ir taikliai paleido strėlę, tačiau pabaisos nesužeidė. Tada ėmė vytis žvėrį su kuoka, bet liūtas pasislėpė oloje su dviem angom. Vieną angą Heraklis užvertė, o pro kitą įlindo į olą, čiupo liūtą už gerklės ir pasmaugė (pagal kitą versiją, uždusino sukišęs ranką liūtui į nasrus). Jis užsimetė liūtą ant nugaros ir po kurio laiko sugrįžo į Mikėnus.
 
Heraklis praleido ilgas valandas mėgindamas nudirti Nemėjos liūto kailį, tačiau jam vis nepavykdavo ir jau buvo bemanąs, kad jam nevyks atlikti pirmosios užduoties. Tačiau pasirodė deivė Atėnė, užsimaskavusi sene, ir padėjo jam suprasti, kad vienintelis įnagis, kuriuo galima nudirti liūto kailį, yra jo paties nagai. Padedamas dievų Heraklis įvykdė pirmąjį žygdarbį.

Nuo tol Heraklis dėvėjo neįveikiamą Nemėjos liūto kailį kaip šarvus. Karalius Euristėjas taip išsigando Heraklio išvaizdos, kad kitas užduotis jam skyrė per pasiuntinį, o pats Herakliui atvykus slėpėsi bronziniame inde.
Ruandos frankas

**Ruandos frankas** (ISO 4217:RWF) – Ruandos valiuta. Suskirstyta į 100 sentimų. Frankas oficialia valiuta tapo 1916 m., kai belgai perėmė šią Vokietijos koloniją. Belgų Kongo frankas pakeitė iki tol cirkuliavusią Vokiečių Rytų Afrikos rupiją. 1960 m. pradėti naudoti Ruandos frankai.

## Monetos

Iki 2004 m. naudotos 1, 2, 5, 10, 20 ir 50 frankų vertės monetos. 2004 m. išleistų monetų skiriasi naudojami metalai.
* *1*: 98 % aliuminis, 2 % magnis
* *5*: bronza
* *10*: bronza
* *20*: plienas, padengtas nikeliu
* *50*: plienas, padengtas nikeliu

## Banknotai

Naudojami 100, 500, 1000 ir 5000 frankų vertės banknotai. 1964–1977 m. naudoti 20 ir 50 frankų banknotai.

## Santykis

1 litas 2006 m. birželio 28 d. atitiko 201,02 Ruandos franko http://finance.yahoo.com/currency/convert?amt=1&from=LTL&to=RWF&submit=Convert ir atitiko 552,75 JAV dolerio http://finance.yahoo.com/currency/convert?amt=1&from=USD&to=RWF&submit=Convert.

## Nuorodos

* Ruandos Valstybinis bankas 
* Buvusios Rwanda-Burundi valstybės banknotai 
* Ruandos banknotai 
* Monetos
Trigliceridai

**Trigliceridai** – glicerolio ir riebalų rūgščių esteriai. Arba tiesiog *riebalai*.

## Trigliceridų biologinė reikšmė
* Gali kauptis dideli kiekiai praktiškai grynų ir nehidratuotų trigliceridų.

* Būdami rezerviniai riebalai, yra pagrindinis endogeninės energijos šaltinis. Skylant trigliceridams, energijos išsiskiria dvigubai daugiau nei skylant angliavandeniams (atitinkamai 9 ir 4 kcal/g).

* Kai kurių gyvūnų organizme trigliceridai atlieka ne tik energinių sankaupų, bet ir šilumos izoliacinę funkciją.

## Nomenklatūra
Trigliceridų, kurių molekulėse yra vienodos riebalų rūgštys, pavadinimai sudaromi, remiantis riebalų rūgščių pavadinimu. Pavyzdžiui, tristearoilglicerolis, tripalmitoilglicerolis ir t. t. Tačiau gali būti vartojami pavadinimai „tristearinas“, „tripalmitinas“ ir t. t. Jei trigliceride yra skirtingos riebalų rūgštys, pavadinimuose nurodoma, kuris glicerolio hidroksilas (1,2,3) yra esterintas ta ar kita rūgštimi, pvz.1,2-distearoil-3-palmitoilglicerolis.
Ruandos himnas

**Rwanda Nziza** (iš kinjaruanda k.: „Nuostabi Ruanda“) – Ruandos Respublikos valstybinis himnas. Naudojamas nuo 2002 m. sausio 1 d. Pakeitė *Rwanda Rwacu*, naudotą nuo 1962 m. Pakeista kartu su kitais nacionaliniais simboliais, siekiant pamiršti kruviną praeitį. Melodija sukurta pagal afrikietiškų liaudies melodijų motyvus. Dažniausiai grojama tik pirma strofa.

## Žodžiai [[kinjaruanda]] kalba (pirma strofa)

: Rwanda nziza Gihugu cyacu
: Wuje imisozi, ibiyaga n’ibirunga
: Ngobyi iduhetse gahorane ishya.
: Reka tukurate tukuvuge ibigwi
: Wowe utubumbiye hamwe twese
: Abanyarwanda uko watubyaye
: Berwa, sugira, singizwa iteka.

tekstą galite rasti čia''

## Prancūziška versija (pirma strofa)

: Rwanda, notre beau et cher pays
: Paré de collines, de lacs et de volcans
: Mère - patrie, sois toujours comblée de bonheur
: Nous tous tes enfants : Abanyarwanda
: Chantons ton éclat et proclamons tes hauts faits
: Toi, Giron maternel de nous tous
: Sois à jamais admiré, prospère et couvert d’éloges.

## Angliška versija (pirma strofa)

: Rwanda, our beautiful and dear country
: Adorned of hills, lakes and volcanoes
: Motherland, would be always filled of happiness
: Us all your children: Abanyarwanda
: Let us sing your glare and proclaim your high facts
: You, maternal bosom of us all
: Would be admired forever, prosperous and cover of praises.

## Lietuviškas vertimas

: Ruanda, mūsų nuostabi ir mylima šalie
: Papuošta kalvomis, ežerais ir ugnikalniais
: Tėvyne, būk visad užpildyta džiaugsmu
: Abanyarwanda tavo vaikams
: Dainuokime apie tavo spindesį ir skelbkime tavo aukštas tiesas
: Tu motiniška krūtinė mums visiems
: Tebūna amžinai žavinga, klestinti ir garbinama.

## Melodijos
* Visų keturių posmų vertimai į lietuvių kalbą ir garso įrašas - Tinklalapis Himnai.lt
* Versija MIDI formatu
Greitis (filmas)

**Greitis** () – 1994 m. JAV veiksmo filmas. Leidėjas – „20th Century Fox“; kinematografija – Andrzej Bartkowiak. Filmas laimėjo du Oskarus. Filme pasakojama apie užminuotą Los Andželo maršrutinį autobusą, kuris sumažinus greitį sprogs, bei policininką (vaid. Keanu Reeves), kuris stengiasi išgelbėti keleivius. 1997 m. buvo išleistas tęsinys – „Greitis 2: laivo užgrobimas“.

## Aktoriai
* Keanu Reeves – Jack Traven
* Dennis Hopper – Howard Payne
* Sandra Bullock – Annie Porter
* Joe Morton – Lt. Herb „Mac“ McMahon
* Jeff Daniels – Det. Harold „Harry“ Temple
* Alan Ruck – Stephens
* Glenn Plummer – Maurice, Jaguaro savininkas
* Richard Lineback – Norwood
* Beth Grant – Helen
* Hawthorne James – Sam
* Carlos Carrasco – Ortiz
* David Kriegel – Terry
* Natsuko Ohama – Kamino
* Daniel Villarreal – Ray
Ruandos herbas

Dabartinis **[[Ruanda|Ruandos]] herbas**, naudojamas nuo 2002 m. Jį sudaro žalios spalvos žiedas, su baltos spalvos vidumi. Viršuje parašytas šalies pavadinimas – *Repubulika Y´U Rwanda* (Ruandos Respublika). Apačioje – nacionalinis šūkis *UBUMWE, UMURIMO, GUKUNDA IGIHUGU* reiškiantis „Vienybė, Darbas, Patriotizmas“. Taip pat herbe vaizduojama saulė, sorgo ir kavos šakelės, tradicinis afrikietiškas krepšys, ratas bei du skydai iš šonų. Žiedas simbolizuoja šalies ūkio vystymąsi, skydai – žmonių saugumą, vienybę, patriotizmą.
Greitis 2: laivo užgrobimas

**Greitis 2: laivo užgrobimas** () – 1997 m. JAV veiksmo filmas. Filmo „Greitis“ tęsinys. Filmą išleido „Twentieth Century Fox“. Muzika sukūrė Mark Mancina. Kinematografija – Jack N. Green. Montažas – Alan Cody.

## Aktoriai
: *Aktorius – filmo veikėjas*
* Sandra Bullock – Annie
* Jason Patric – Alex Shaw
* Willem Dafoe – John Geiger
* Temuera Morrison – Juliano
* Brian McCardie – Merced
* Christine Firkins – Drew
* Michael G. Hagerty – Harvey
* Colleen Camp – Debbie
* Lois Chiles – Celeste
* Francis Guinan – Rupert
* Tamia – Sheri Silver
* Jeremy Hotz – Ashton
* Enrique Murciano – Alejandro
* Jessica Diz – Isabel
* Connie Ray – Fran Fisher